गुजरातको लगातार दोस्रो जित
डिफेन्डिङ च्याम्पियन गुजरात टाइटन्सले इन्डिन प्रिमियर लिग (आईपीएल) २०२३ मा मंगलबार लगातार दोस्रो जित निकालेको छ । उसले दिल्ली क्यापिटल्सलाई ६ विकेटले पराजित गरेको हो । दिल्लीको भने यो लगातार दोस्रो हार हो ।
नयाँदिल्ली — डिफेन्डिङ च्याम्पियन गुजरात टाइटन्सले इन्डिन प्रिमियर लिग (आईपीएल) २०२३ मा मंगलबार लगातार दोस्रो जित निकालेको छ । उसले दिल्ली क्यापिटल्सलाई ६ विकेटले पराजित गरेको हो । दिल्लीको भने यो लगातार दोस्रो हार हो ।टस हारेर पहिले ब्याटिङका लागि आएको दिल्लीले ८ विकेटमा १ सय ६२ रन बनाएको थियो । त्यसमा कप्तान डेविड वार्नरले ३७ र अक्षर पटेलले ३६ रन बनाए । गुजरातका लागि मोहम्मद सामी र रसिद खानले ३-३ विकेट लिए ।जवाफमा गुजरातले १८.१ ओभरमा १ सय ६३ रन बनायो । साई सुदर्शन यस जितका नायक रहे । उनी ४८ बलमा ६२ रन बनाएर नटआउट रहे । उनले ४ चौका र २ छक्का प्रहार गरे । 